Para outras páxinas con títulos homónimos véxase: Cordeiro.

**Santa Comba de Cordeiro** é unha parroquia que se localiza no concello de Valga. Segundo o padrón municipal de 2004 tiña 2.166 habitantes (1020 homes e 1146 mulleres), distribuídos en 21 entidades de poboación, o que supón unha diminución en relación ao ano 1999 cando tiña 2.327 habitantes.

Está situada ao pé do monte Fontebecha, a última altura significativa cara ao norte do cordal no que se atopa o Monte Xiabre.

Historia
--------

En 1028 Bermudo III doou esta vila ao bispado de Compostela. Nese momento o topónimo era *Cordario*. No lugar existiu un mosteiro até 1478, na súa orixe feminino e despois de cóengos.

Patrimonio
----------

Até o século XVIII existiu a Igrexa vella de Santa Comba de Louro, construción medieval sobre un templo tardorromano. Logo do seu abandono, a súa pedra foi utilizada para a construción da actual igrexa, situada 300 m máis ao norte.

A igrexa parroquial é unha colexiata de estilo barroco, rematada en 1733. Ten planta de cruz latina con bóveda de canón e cuberta a dúas augas. O cruceiro ten bóveda de aresta e cuberta a catro augas. A nave está dividida en tres tramos por arcos faixóns. No primeiro hai altares laterais con arco de medio punto, no segundo xanelas cadradas formando lunetos na bóveda, e no terceiro coro con balaustrada. A sancristía está acaroada á ábsida. A fachada ten porta alintelada moldurada, fornela con volutas, xanela rectangular, remate a dúas augas con pináculo e cruz. A torre – campanario é lateral con decoración de placas e escaleira de subida con patín sobre columnas.

Embutido na parede dunha casa particular do lugar de Beiro consérvase un panel dun baldaquino que representa o nacemento de Xesús.

No lugar de Vilar érguese un cruceiro de capela, único exemplar que se conserva nesta tipoloxía fóra da súa área de distribución, que se limita á comarca de Barbanza.

Galería de imaxes
-----------------

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| Panel dun baldaquino nunha casa particular en Beiro. |
| Panel dun baldaquino nunha casa particular en Beiro.  |

|  |
| --- |
| Panel dun baldaquino na parede dunha casa en Beiro. |
| Panel dun baldaquino na parede dunha casa en Beiro.  |

|  |
| --- |
| Igrexa vella de santa Comba de Louro. |
| Igrexa vella de santa Comba de Louro.  |

 |

Lugares e parroquias
--------------------

### Lugares de Cordeiro

| Lugares da parroquia de Cordeiro no concello de Valga (Pontevedra) |  |
| --- | --- |
| Balleas | Barcia | Barro | Beiro | A Canle | A Carballa | Carracido | A Casanova | Castiñeiras | Os Cotriños | As Eiras | Ferreirós | O Forno | A Gandra | Laxes | Moldes | O Outeiro | Socastro | A Torre | Vilar | Vilarello |

### Parroquias de Valga

| Galicia | Provincia de Pontevedra | Parroquias de Valga |  |
| --- | --- |
| Campaña (Santa Cristina) | Cordeiro (Santa Comba) | Setecoros (San Salvador) | Valga (San Miguel) | Xanza (Santa María) |

Notas
-----

1. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.
2. ↑  "Urraca Garcés | Real Academia de la Historia". *dbe.rah.es*. Consultado o 2019-12-11.

Véxase tamén
------------

### Outros artigos

* Lugares de Valga

|  |  |
| --- | --- |
| Control de autoridades | 
* Wd: Q11043752
* código INE: 36056020000

 |